গডোর গ্রাফিক্স ইঞ্জিন সকল সমর্থিত প্ল্যাটফর্মে প্রথমত ওপেনজিএল ইএস ৩.০ ব্যবহারের চেষ্টা করে; অন্যথায় ওপেনজিএল ইএস ২.০ ব্যবহৃত হয়। ভবিষ্যতে ভালকান সমর্থন যোগ করার পরিকল্পনা রয়েছে। ইঞ্জিনটি স্বাভাবিক সমাপতন, ছায়া সমাপতন, প্রতিফলন, এবং এফএক্সএএ, ব্লুম, দৃশ্যের গভীরতা, এইচডিআর, এবং গামা সংশোধনের মতো পূর্ণ-স্ক্রিন পোস্ট-প্রসেসিং ইফেক্ট সমর্থন করে; এছাড়া জিএলএসএল (GLSL) এর মত একটি সরল শেডার ভাষাও রয়েছে, যার সাহায্যে নিজস্ব স্ক্রিন ইফেক্ট তৈরি করে নেয়া যায়। শেডার তৈরির জন্য একটি ভিজ্যুয়াল সম্পাদনা ব্যবস্থাও রয়েছে, যা শেডার প্রোগ্রামিং কোড রচনার বিকল্প পদ্ধতি হিসেবে ব্যবহার করা যায়।

গডো ইঞ্জিন ৩ডি এর পাশাপাশি ২ডি গেমেরও পূর্ণ সমর্থন দেয়। ২ডি ইঞ্জিন বৈশিষ্ট্যের মধ্যে রয়েছে আলো, ছায়া, শেডার, টাইল সেট, প্যারালাক্স সরন, বহুভুজ, অ্যানিমেশন, বস্তবিক গতিবিদ্যার অনুকরণ এবং পার্টিকেল পদ্ধতি।

গডো ইঞ্জিন "ভিউপোর্ট নোড" এর মাধ্যমে একই সময় ২ডি এবং ৩ডি এর মিশ্রিত প্রয়োগের সুবিধা দেয়।

প্রয়োগ
স্ক্রিপ্টিং
রেন্ডারিং
সংক্ষিপ্ত বিবরণ